กสิกรไทยนำร่องลดเงินกู้เอสเอ็มอี0.25%
กสิกรไทยแบ่งเบาภาระลูกค้าบุคคล และลูกค้าผู้ประกอบการเอสเอ็มอี นำร่องลดดอกเบี้ย MRR ลง 0.25% มีผล 6 ก.พ.นี้
5 ก.พ. 2563

กสิกรไทยแบ่งเบาภาระลูกค้าบุคคล และลูกค้าผู้ประกอบการเอสเอ็มอี นำร่องลดดอกเบี้ย MRR ลง 0.25% มีผล 6 ก.พ.นี้
นายปรีดี ดาวฉาย กรรมการผู้จัดการ ธนาคารกสิกรไทย เปิดเผยว่า ธนาคารกสิกรไทยนำร่องปรับลดอัตราดอกเบี้ย MRR สำหรับลูกค้าบุคคล และลูกค้าผู้ประกอบการเอสเอ็มอี ลง 0.25% จากเดิม 6.87% เป็น 6.62% เพื่อตอบสนองทิศทางดอกเบี้ยนโยบายในการสนับสนุนและส่งเสริมภาวะเศรษฐกิจในช่วงที่มีความเปราะบางจากทั้งปัจจัยภายนอกและภายในประเทศโดยเฉพาะในกลุ่มลูกค้าผู้ประกอบการเอสเอ็มอี และลูกค้าบุคคล
สำหรับในส่วนของอัตราดอกเบี้ยเงินฝาก ธนาคารไม่ได้ปรับลดอัตราดอกเบี้ยเงินฝากออมทรัพย์บุคคลธรรมดา แต่มีการปรับลดเฉพาะอัตราดอกเบี้ยเงินฝากออมทรัพย์นิติบุคคลลง 0.10% - 0.12% และเงินฝากประจำลง 0.05%-0.25% โดยมีผลตั้งแต่วันที่ 6 กุมภาพันธ์ 2563 เป็นต้นไป